Fylkesvei 27 fra Ringebu til Enden i Sollia går over Venabygdsfjellet. Veien er normalt åpen på dagtid om vinteren, og er eneste vintervei øst/vest fra Hamar i sør til Dovrefjell i nord. Veien er en del av turistveien mellom Lillehammer og Røros. Avstanden til Lillehammer er 78 km og til Røros er det 192 km. Veien er korteste og ofte raskeste vei mellom Lillehammer og Trondheim. Ringebu stasjon ligger på Dovrebanen, rundt 60 kilometer nord for Lillehammer, slik at det er kort vei til fjells med buss, drosje eller hotellbil.